CELEX: 31995D0352
Language: mt
Date: 1995-07-25 00:00:00
Title: Id-Deċiżjoni tal-Kummissjoni tal-25 ta’ Lulju 1995 li tistabbilixxi l-kundizzjonijiet tas-saħħa ta’ l-annimali u l-kriterji taċ-ċertifikazzjoni għall-importazzjoni minn pajjiżi terzi tal-Crassostrea gigas biex dawn jgħammru fl-ilmijiet tal-KomunitàTest b’rilevanza għaż-ŻEE

Avviż Legali Importanti

|

31995D0352

Official Journal L 204 , 30/08/1995 P. 0013 - 0019

		Id-Deċiżjoni tal-Kummissjonital-25 ta’ Lulju 1995li tistabbilixxi l-kundizzjonijiet tas-saħħa ta’ l-annimali u l-kriterji taċ-ċertifikazzjoni għall-importazzjoni minn pajjiżi terzi tal-Crassostrea gigas biex dawn jgħammru fl-ilmijiet tal-Komunità(Test b’rilevanza għaż-ŻEE)(95/352/KE)IL-KUMMISSJONI TAL-KOMUNITA’ EWROPEA,Wara li kunsidrat it-Trattat li jwaqqaf il-Komunità Ewropea,Wara li kunsidrat id-Direttiva tal-Kunsill 91/67/KEE tat-28 ta’ Jannar 1991 dwar il-kundizzjonijiet tas-saħħa ta’ l-annimali li jirregolaw it-tqegħid fis-suq ta’ annimali u prodotti ta’ l-akkwakultura [1], kif emendata l-aħħar bl-Att ta’ Adeżjoni ta’ l-Awstrija, l-Isvezja u l-Fillandja, u b’ mod partikolari l-Artikoli 19(4), 20 u 21 tagħha,Billi l-Crassostrea gigas huma l-ispeċi ewlenija ta’ gajdri mrobbija fil-Komunità u li allura jirrappreżentaw fattur ekonomiku importanti u sors importanti ta’ dħul għall-persuni li jaħdmu fis-settur ta’ l-akkwakultura;Billi jeżisti ċertu mard eżotiku għall-Komunità f’pajjiżi terzi li jista’, meta jkun introdott fil-Komunità, jkollu effetti ħżiena għas-settur tat-tkabbir tal-gajdri ħajjin;Billi l-introduzzjoni ta’ dan il-mard għandha tkun evitata;Billi r-riskju li jkun introdott mard ikun l-ogħla meta jiddaħħlu gajdri biex dawn jgħammru fl-ilmijiet tal-Komunità; billi, fin-nuqqas ta’ metodi tajbin ta’ diżinfettar għall-ilma ta’ residwu taż-żamma u għat-tankijiet ta’ purfikazzjoni għall-gajdri, l-istess riskju jibqa’ jeżisti meta jkunu introdotti gajdri li jkunu temporanjament miżmuma f’dawn il-faċilitajiet qabel il-konsum tagħhom fit-territorju tal-Komunità;Billi, għalhekk, il-kundizzjonijiet tas-saħħa ta’ l-annimali, iċ-ċertifikati veterinarji u l-pajjiżi terzi li minnhom il-Crassostrea gigas ikunu jistgħu jiġu introdotti għat-tkabbir għandhom, waqt li jkun hemm stennija għall-informazzjoni dwar is-sitwazzjoni zoosanitarja u fuq l-organizzazzjoni tas-servizzi ta’ spezzjoni tal-pajjiżi terzi li mhumiex imniżżla s’issa, ikunu proviżorji;Billi l-importazzjoni mhux ikkunsidrata ta’ speċi oħra ta’ molluski f’konsenji ta’ Crassostrea gigas tikkostitwixxi riskju konsiderevoli ta’ mard; billi l-konsenji għandhom ikunu vverifikati qabel id-dispaċċ biex ikun evitat dan;Billi din id-Deċiżjoni għandha tapplika mingħajr preġudizzju għall-kundizzjonijiet tas-saħħa pubblika stabbiliti taħt id-Direttiva 91/492/KEE li twaqqaf il-kundizzjonijiet tas-saħħa għall-produzzjoni u t-tqegħid fis-suq ta’ molluski bivalvi ħajjin [2];Billi l-miżuri stabbiliti f’din id-Deċiżjoni huma skond l-opinjoni tal-Kumitat Veterinarju Permanenti,ADOTTAT DIN ID-DEĊIŻJONI:L-Artikolu 1L-Istati Membri għandhom jawtorizzaw l-importazzjoni ta’ molluski li jappartjenu għall-ispeċi Carassostrea gigas biex dawn jitkabbru fl-ilmijiet tal-Komunità, jew biex dawn jerġgħu jitpoġġew mill-ġdid f’ċentri ta’ purifikazzjoni f’kuntatt ma’ l-ilmijiet tal-Komunità, mill-pajjiżi li hemm imniżżla fl-Anness I, sakemm:1. Il-kundizzjonijiet ta’ importazzjoni li ġejjin ikunu aderiti:(a) iridu jkunu ġew sottomessi fil-ġurnata tat-tagħbija għal verifika biex ikun assigurat jekk dawn ikunux jilħqu tabilħaqq il-kriterji stabbiliti fl-Artikolu 3, il-punt 1 tad-Direttiva 91/67/KEE;(b) iridu jkunu ġew imkabbra matul iċ-ċiklu kollu tal-ħajja tagħhom u nħasdu fl-ilmijiet nazzjonali tal-pajjiż ta’ l-oriġini;(ċ) iridu jkunu oriġinaw f’żona li tkun ġiet iddikjarata ħielsa, mill-awtorità kompetenti, mill-mard Mikrocytos mackini u dak tal-Velar Velum tal-gajdri, f’konformità mal-proċeduri tat-teħid ta’ kampjuni u l-metodi diagnostiċi stabbiliti fl-Anness II, u li fihom ma jkun hemm l-ebda mard sinifikanti ieħor tal-molluski bivalvi ħlief għal marteiliosis (Marteilia refringens) u l-bonamiosis (Bonamia ostreae);(d) iridu, qabel ma jitgħabbew, ikunu ġew verifikati għan-nuqqas ta’ molluski bilvavi ta’ kwalunkwe speċi oħra skond il-proċeduri stabbiliti fl-Anness III.2. Iridu jkunu akkumpanjati miċ-ċertifikat tas-saħħa ta’ l-annimali li l-mudell tiegħu qed jidher fl-Anness IV.L-Artikolu 2Din id-Deċiżjoni għandha tkun tapplika mill-1 ta’ Ottubru 1995.L-Artikolu 3Din id-Deċiżjoni hija indirizzata lill-Istati Membri.Magħmulha fi Brussell, fil-25 ta’ Lulju 1995.Għall-KummissjoniFranz FischlerMembru tal-Kummissjoni[1] ĠU L 46, tad-19.2.1991, p.1[2] ĠU L 268, ta’ l-24.9.1991, p.1--------------------------------------------------L-ANNESS ILista proviżorja ta’ pajjiżi terzi li minnhom importazzjoni tal-Crassostrea gigas maħsuba biex jitkabbru fil-Komunità huma awtorizzati:(AU)  l-Awstralja(CA)  Kanada(NZ)  New Zealand(US)  Stati Uniti ta’ l-Amerika--------------------------------------------------L-ANNESS IIIl-proċeduri għat-teħid tal-kampjuni u metodi diagnostiċi għad-dikjarazzjoni ta’ żona bħala waħda ħielsa mill-mard tal-Mikrocytos mackini u tal-velari tal-gajdri (iridoviroses)A. METODI TAT-TEĦID TAL-KAMPJUNI1. IT-TEĦID TAL-KAMPJUN1.1. Il-punti għat-teħid tal-kampjuniGħal kull żona msemmija għandhom jintgħażlu numru ta’ punti ta’ teħid ta’ kampjuni biex ikunu massimizzati ċ-ċansijiet li jkunu identifikati l-patoġeni. Trid tittieħed kunsiderazzjoni tal-parametri li jkollhom effett fuq l-iżvilupp ta’ l-aġenti patoġeniċi, bħalma hija d-densità tal-ħażna, iċ-ċirkolazzjoni ta’ l-ilma, u ċ-ċiklu ta’ l-iżvilupp tal-molluski.Għal kull żona għandhom jintgħażlu minn ta’ lanqas tliet punti ta’ teħid ta’ kampjuni. In-numru ta’ punti għandhom jiżdiedu għal żoni kbar li jkunu jinsabu f’diversi żoni diskreti ta’ kultivazzjoni ta’ l-ispeċi suxxettibbli.Kulmeta jkun possibbli, għandu jittieħed minn ta’ lanqas kampjun wieħed minn meded naturali. Kwalunkwe molluksi li jkunu juru xi anormalità (tkabbir anormali, qxur bil-qsim fihom) għandhom jiġu magħżula.1.2. Il-perjodu tat-teħid tal-kampjuni u l-frekewenzaIl-frekewenza ta’ l-ispezzjoni tiġi bbażata fuq il-perjodu ta’ l-infezzjoni, u l-ispezzjonijiet għandhom isiru minn hemm ’il quddiem. Il-perjodi ta’ l-ispezzjoni għandhom ukoll jikkunsidraw t-trasferiment tal-molluski, li ġeneralment isir fir-rebbiegħa u l-ħarifa. Għalhekk it-teħid tal-kampjuni għandu jsir darbtejn fis-sena (rebbiegħa/ħarifa) għall-Mikrocytos u għall-iridovirus.1.3. Il-qies tal-kampjunMatul il-perjodu ta’ sentejn tal-bidu li jiġi qabel l-għotja ta’ l-istatus ta’ approvazzjoni, il-qies tal-kampjun għal kull punt għandu jkun ta’ 150 jew ta’ numru biżżejjed biex tkun żgurata l-identifikazzjoni f’livell ta’ kunfidenza ta’ 95 % ta’ l-aġenti tal-patoġeni fi prevalenza ta’ 2 %.2. IT-TRASPORT TAL-KAMPJUNIIl-kampjuni tal-molluski kollha għandhom jitqassmu lil-laboratorju approvat fi żmien 24 siegħa wara t-teħid tal-kampjun. Dawn għandhom ikunu ppakkjati skond l-istandards kurrenti biex jinżammu f’kundizzjoni tajba. Tikketta li tiddikjara b’mod ċar il-post tat-teħid tal-kampjun u l-istorja tas-saħħa (jekk ikun hemm) għandha tkun mehmuża mal-kampjun stess.3. EZAMI MAKROSKOPIKUIl-molluski għandhom jinfetħu bil-galbu biex ma tiġri l-ebda ħsara lit-tessuti, b’mod partikolari l-mantell, il-garġi, il-qalb u l-glandoli diġestivi. Anomaliji u ħsarat fit-tessuti, kif ukoll kwalunkwe deformitajiet fil-qoxra, organiżmi li jħaffru l-qoxra u ħafna organiżmi li jitrabbew fil-mantell, iridu jkunu innutati wkoll.4. EZAMI TAL-HAZNIET FEJN IKUN HEMM MORTALITA MHUX NORMALIKulmeta jkun hemm mortalità mhux normali fil-ħażniet ta’ molluski bivalvi għandha ssir investigazzjoni urġenti biex tkun stabbilita l-etjoloġija. Fil-qasam, mortalità anormali hija waħda mdaqqsa f’daqqa li tiġri fi żmien qasir bejn żewġ osservazzjonijiet matul ċiklu ta’ mili tal-baħar baxx. Fil-post għat-tifqis tal-bajd il-mortalità tkun ikkunsidrata bħala waħda anormali meta min irabbi ma jkunx jista’ jikseb il-larva matul perjodu li jkun jinkludi tnissil ta’ bajd suċċessiv minn ħażniet ta’ tnissil differenti. F’ħammiela l-mortalità tiġi kkunsidrata anormali meta jkun hemm mortalità mdaqqsa f’daqqa waħda f’perjodu pjuttost qasir fuq ħafna tubi.Il-kampjun li jkun ittieħed għandu jkun jikkonsisti minn 150 gajdra individwali u għandhom jinżammu skond il-proċedura ddefinita għall-analiżi istoloġika. Din it-teknika għandha tkun użata fil-bidu, qabel kwalunkwe tip ieħor ta’ eżami. Il-kampjuni jridu jkunu fissi, preferibbiliment f’Carson’s fixative, li jkun jippermetti l-użu mill-ġdid tal-kampjun għall-mikroskopija ta’ l-elettron.B. METODI DIJANOSTICI(a) Mikrocytos mackini1. IT-TĦEJJIJA U L-EŻAMI TAL-KAMPJUNI GĦALL-MIKROCYTOSIS1.1. L-eżami sitoloġikaAqta’ sezzjoni minn ġot-tumur, l-ulċeri jew l-infafet ħodor, neħħi l-ilma żejjed billi tpoġġi l-kampjun fuq blotting paper, imbagħad ċappas fuq slide il-kampjun li jkun jikkorrispondi għas-sezzjoni li tkun tgħaddi mit-tissue infettata. Is-slides jitnixxfu fl-arja u wara jiġu ffissati bil-methanol (bejn 2 sa 3 minuti).Is-slides jiġu mtebbgħin billi jintuża kwalunkwe Wright-Giemsa stain ekwivalenti (eż. il-Merck’s Hemacolor Kit jew il-Baxter’s Diff-Quick) skond l-istruzzjonijiet tal-manifattur. Għarraq is-slides fl-ewwel banju għal bejn 4 u 5 sekondi, imbagħad għarraq immedjatament fit-tieni banju (3 sekondi). Laħlaħ b’ilma tal-vit, nixxef kompletament f’arja kiesħa jew sħuna, u immonta f’reżina sintetika (Eukitt).Il-parassita, b’dijametru ta’ 1-3ìm, tkun tidher inkluża f’emoċiti jew ħielsa miċ-ċelloli ospitanti u jkollha ċitoplasma blu u nukleju żgħir aħmar. Ħin ta’ osservazzjoni ta’ 5 minuti għal kull slide ikun biżżejjed.1.2. L-eżami istoloġikaGħal sezzjonijiet istoloġiċi, aqta’ sezzjoni minn ġol-korp tal-gajdra, inklużi nfafet, tumuri u ulċeri jekk kwalunkwe minn dawn jekk ikunu preżenti. Imbagħad poġġi l-kampjun f’likwidu li jwaħħal bħalma hu d-Davidson’s, il-Bouin’s jew il-Carsons’s. Dan ta’ l-aħħar jippermetti li l-kampjuni jkunu użati mill-ġdid għall-mikroskopija ta’ l-elettron jekk ikun meħtieġ. Ir-ratio tal-volum tat-tessut għall-volum tas-sustanza li twaħħal m’għandux ikun aktar minn 1: 10.Imbagħad il-kampjuni għandhom jinżammu skond il-metodi istoloġiċi klassiċi. Diversi tbajja’ li mhumiex speċifiċi jippermettu li l-Mikrocytos tkun osservata: haemalum-eosin, Masson’s trichrome. Dawn l-eżempji mhumiex eżawrjenti. Mhuwiex rakkomandat li żewġ sezzjonijiet għal kull gajdra jkunu eżaminati.L-istadji tal-Mikrocytos, parassita intraċellulari b’dijametru ta’ 2/3ìm, tkun tista’ tiġi osservata minn ġewwa ċelloli tat-tessut vesikulari li jgħaqqdu fuq it-truf tal-leżjonijiet, u f’ċelloli tal-muskoli kif ukoll f’emoċiti fl-istess leżjonijiet.(b) Il-marda velari tal-gajdra1. TĦEJJIJA U EŻAMI TAL-KAMPJUNI GĦALL-IRIDOVIRUS1.1. L-eżami sitoloġikaAqta’ l-glandola diġestiva u l-garġi tul pjan saġittali, assorbi l-ilma żejjed bl-użu ta’ karta assorbenti, imbagħad ippressa parti mill-kampjun imqattgħa li jgħaddi minn ġol-organi affettwati fuq slide tal-ħġieġ. Is-slides jitnixxfu fl-arja u wara jitwaħħlu bil-methanol (bejn 2 jew 3 minuti).Is-slides jiġu mtebbgħa bl-użu tal-Merck’s Hemacolor Kit (b’soluzzjoni ta’ reaġent ta’ 2 (ref. 11956) għal tbajja’ ħomor u b’soluzzjoni ta’ reaġent ta’ 3 (ref. 11957) għal tbajja’ blu). Għarraq is-slides fl-ewwel banju għal bejn 4 jew 5 sekondi, imbagħad għarraq immedjatament fit-tieni banju (3 sekondi). Laħlaħ b’ilma tal-vit, nixxef kompletament f’arja kiesħa jew sħuna, u immonta f’reżina sintetika (Eukitt).Ikun biżżejjed li teżamina kull slide għal madwar 5 minuti.Iċ-ċitoplasma ta’ ċelloli infettati jkollha tbajja’ ta’ lewn blu, u jkollha nukleju bi tbajja’ kemmxejn ħomor u massa ta’ inklużjoni, li tvarja fil-qies, bi tbajja’ ħomor ċari.1.2. L-eżami istoloġikaAqta’ l-massa tal-vixxri u l-garġi b’imqass żgħir tul pjan saġittali, u poġġi l-kampjun f’sustanza li twaħħal (id-Davidson’s, il-Bouin’s jew il-Carson fluid); dan ta’ l-aħħar huwa tajjeb għal kampjuni li jistgħu jiġu eżaminati aktar tard bil-mikroskopija ta’ l-elettroni jekk ikun meħtieġ. Għandu jkun hemm minn ta’ lanqas 10 partijiet ta’ likwidu għal kull parti ta’ kampjun bil-volum.Il-kampjuni mbagħad ikunu trattati bi proċeduri istoloġiċi konvenzjonali.Ħafna tbajja’ mhux speċifiċi juru mases ta’ inklużjoni iridovirali: haemalun-eosin, Masson’s trichrome u oħrajn. Żewġ sezzjonijiet minn kull gajdra għandhom ikunu eżaminati.L-epitelju velari bil-ħjut b’mases ta’ inkużjoni intraċitoplasmika (b’dijametru ta’ bejn 1,2 u 2,4 ìm) li jkunu sferiċi, densi u basofiliċi fl-ewwel stadji ta’ infezzjoni isiru aktar irregolari u inqas basofiliċi bħala forma ta’ virion. Ġieli jkun hemm mases ta’ inklużjoni f’velari li jappoġġjaw efitelja esofaġeali jew orali u rarament fl-efitelju tal-mantell.1.3. Il-mikroskopija ta’ l-elettronIċ-ċelloli efiteali velari b’viroplasma (fl-istoloġija osservati bħala mases ta’ inklużjoni) li jiffurmaw il-partiċelli virali. Il-partiċelli virali b’simetrija ikosaedrali (b’dijametru ta’ 228 ± 7 nm) u b’kapsidu li jikkonsisti minn żewġ saffi ta’ membrani. Il-partiċelli virali sħaħ ikollhom qalba ta’ ġewwa densa u mifruda mill-kapsidu permezz ta’ żona moderatament densa.--------------------------------------------------L-ANNESS III1. Għal kull konsenja għandha ssir verifika viżwali ta’ minn lanqas 1000 gajdra magħżula bl-addoċċ għal kull post ta’ oriġini mill-awtorità komptenti.2. Il-grupp jgħaddi mit-test jekk il-verifika msemmija fil-punt 1 ma tkunx turi l-preżenza ta’ molluski għajr il-Crassostreas gigas.--------------------------------------------------L-ANNESS IV+++++ TIFF ++++++++++ TIFF +++++--------------------------------------------------